અયોધ્યા : રામ મંદિર પર કાયદાકીય અડચણોને ધ્યાનમાં લઇને ઉત્તરપ્રદેશના મુખ્યમંત્રી યોગી આદિત્યનાથે અયોધ્યામાં ભગવાન રામની વિરાટ મૂર્તિ સ્થાપિત કરવાની જાહેરાત કરી દીધી છે. ૧૫૧ મીટર ઉંચી પ્રતિમા બનાવવાની માહિતી આવી રહી છે ત્યારે યોગી આદિત્યનાથે પણ આની જાહેરાત કરી દીધી છે. સરયુ નદીની નજીક ભગવાન રામની પ્રતિમા માટે જગ્યા હજુ નક્કી કરવામાં આવી નથી ત્યારે રામ મંદિરને લઇને યોગીએ કહ્યું છે કે, આનો ઉકેલ પણ ટુંક સમયમાં આવશે. યોગીએ કહ્યું છે કે, રામ મંદિર અહીં હતુ અને રહેશે. સંતો દ્વારા મંદિરને લઇને દબાણ વચ્ચે મુખ્યમંત્રીએ આ મુજબની વાત કરી હતી.